પહેલા કહ્યું તેમ ઘરમાં બહેન હોય, તો કોઈપણ સ્ત્રીને સમજવી સરળ બની જાય. તેમ ઘરમાં ભાઈ હોય, તો કોઈપણ પુરુષને સમજવો પણ એટલો જ સરળ બની જાય. પુરુષ પ્રકૃતિ પણ એટલી જ સંવેદનશીલ હોય એ ભાઈથી વધુ સારી રીતે બીજું કોઈ સમજાવી શકે ખરા ? કેરીંગ, શેરીંગ, વરિંગ, ઓલ ઇન વન. ઘણા ઘરમાં પિતાની હયાતી ન હોય ત્યાં ભાઈ જ પિતાની ફરજો પૂરી કરતા જોવા મળે છે. એટલે કે એક સુરક્ષાનો એહસાસ થઈ શકે છે. તો સાથે મોટા થયેલા ભાઈ-બહેન એક બીજાના સારા મિત્રો ને એકબીજાના પુરક બનતા જોવા મળે છે. કારણ કે, સમજણ આવતા જ સૌથી પહેલા ભાઈ-બહેનની મૈત્રી થાય પછી બહારની દુનિયામાં કોઈ મિત્ર બને.